An Uruguay inistaran kan mga tawong Charrúa sa haros 4,000  taon bago an mga Portuges naghaman kan Colónia do Sacramento kaidtong 1680; pigsakop an Uruguay kan mga Europeo nin mas huri kisa sa mga kataning kaining mga nasyun. Pigpundar an Montevideo bilang sarong base-militar kan mga Espanyol sa kaamayi kan ika-18 siglo, bilang pagpahiling kan pagsasadiri kaini sa intirong rehiyon. Nakua kan Uruguay an katalingkasa kaini sa tahaw kan 1811 asin 1828, makalihis an apat na taon na pakikitusay sa Portugal asin Espanya, dangan makalihis pa an panahon, sa Argentina sagkud Brazil. Nagi ining bukas sa impluwensya sa luwas asin mga interbensyon sa kagabsi kan ika-19 siglo, kun sain an pwersa militar igwa nin pig-gagampanan na responsibilidad sa pandomestikong politika.